**Ādažu novada pašvaldības domes**

**02.10.2024. Izglītības, kultūras,**

**sporta un sociālajai komitejai**

Sagatavotājs: Ieva Roze

Ziņotājs: Ieva Roze

**Informatīvs ziņojums par Ādažu politiski represēto kluba priekšsēdētāja I.Graudiņa iesniegumu**

Ādažu novada pašvaldība 19.09.2024. saņēma Ādažu politiski represēto kluba priekšsēdētāja I.Graudiņa iesniegumu (pašvaldībā reģistrēts ar Nr. [ĀNP/1-11-1/24/4813](https://dvs-adazi.namejs.lv/Documents/Update/1307091)), kurā lūgts izskatīt iespēju 2025.gadā palielināt pašvaldības pabalstu politiski represētajām personām līdz 200 *euro.*

Ādažu novada pašvaldības 2024. gada 28. marta saistošo noteikumu Nr. 18/2024 “Par pašvaldības pabalstiem iedzīvotājiem bez materiālā stāvokļa izvērtēšanas’’ 14.punkts nosaka, ka pabalsts politiski represētai personai ir 100 *euro* gadā, ko piešķir un izmaksā katru gadu no 1. novembra līdz 18. novembrim, atzīmējot Latvijas Republikas proklamēšanas gadadienu.

2024.gadā pabalsts politiski represētai personai ir 100 *euro* un to plānots izmaksāt 62 personām 6200 *euro* apmērā. Lai paaugstinātu pabalstu uz 200 *euro* 2025.gada budžetā jāparedz papildus finansējums 6200 *euro* apmērā*,* kopā 12 400 euro*.*

Priekšlikums:

1. Konceptuāli atbalstīt Ādažu politiski represēto kluba priekšsēdētāja lūgumu paaugstināt pabalstu līdz 200 *euro*.
2. Virzīt jautājumu izskatīšanai Finanšu komitejā.
3. Pēc budžeta apstiprināšanas izdarīt grozījumus 2024. gada 28. marta saistošo noteikumu Nr. 18/2024 ,,Par pašvaldības pabalstiem iedzīvotājiem bez materiālā stāvokļa izvērtēšanas” 14. punktā.